Жалба, подадена на 20 декември 2023 г. — Siemens Healthineers/EUIPO – Sunware (teamplay)
(Дело T-1175/23)
Език на жалбата: английски
Страни
Жалбоподател: Siemens Healthineers AG (Форххайм, Германия) (представител: M. Taxhet, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Sunware s. r. o. (Прага, Чешка република)
Данни за производството пред EUIPO
Притежател на спорната марка: жалбоподателят
Спорна марка: словна марка на Европейския съюз „teamplay“ – Марка на Европейския съюз № 13 383 831
Производство пред EUIPO: производство по отмяна
Обжалвано решение: решение на пети апелативен състав на EUIPO от 3 октомври 2023 г. по преписка R 747/2022-5
Искания
Жалбоподателят моли Общия съд:
да отмени обжалваното решение и решението на отдела по отмяна в частта, в която разглежданата марка е обявена за недействителна за стоки и услуги от класове 9 и 42;
да позволи разглежданата марка да остане в регистъра за посочените стоки и услуги;
да осъди EUIPO и другата страна в производството да заплатят съдебните разноски по настоящото производство и по производството пред EUIPO.
Изложени основания
Нарушение на 95, параграф 1 от Регламент (ЕС) 2017/1001 на Европейския парламент и на Съвета във връзка с член 27, параграф 4 от Делегиран регламент (ЕС) 2018/625 на Комисията;
Нарушение на правото на изслушване като съществено процесуално изискване;
Нарушение на член 18, параграф 1 във връзка с член 64, параграф 5 от Регламент (ЕС) 2017/1001 на Европейския парламент и на Съвета;
Нарушение на член 60, параграф 1, буква a) във връзка с член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________